b'\n_START_ARTICLE_\nKonservativt kraftfelt\n_START_SECTION_\nEksempel 1: Tyngdefeltet\n_START_PARAGRAPH_\nTyngdefeltet, som vi kender det p\xc3\xa5 jorden \xe2\x80\x93 en konsekvens af Newtons gravitationslov \xe2\x80\x93 er et konservativt felt, fordi den kraft, som feltet angriber partikler/legeme med, er en konservativ kraft. En partikel, der foretager et frit fald mister potentiel energi (idet den mister h\xc3\xb8jde) i l\xc3\xb8bet af faldet, men som konsekvens af den acceleration, som tyngdekraften for\xc3\xa5rsager if\xc3\xb8lge Newtons anden lov, \xc3\xb8ges den kinetiske energi \xe2\x80\x93 og dermed er den mekaniske energi (summen af potentiel og kinetisk energi) konstant under hele faldet. Det m\xc3\xa5 antages, at der ikke er nogen gnidningskraft med luften, eftersom gnidningskraften ikke er en konservativ kraft. Ved tilstedev\xc3\xa6relse af en s\xc3\xa5dan kraft kan feltet ikke l\xc3\xa6ngere kaldes konservativt.\n_START_SECTION_\nEksempel 2: Fjeder\n_START_PARAGRAPH_\nDen kraft, der if\xc3\xb8lge Hookes lov fremkommer, n\xc3\xa5r en fjeder str\xc3\xa6kkes eller trykkes sammen, er ogs\xc3\xa5 en konservativ kraft.'